open-index/open-wikipedia-markdown huggingface dataset:
गांधारी भाषा

**गन्धारी** उत्तर-पश्चिमी प्राकृत भाषा थी जो गंधार में बोली जाती थी। इस भाषा को खरोष्ठी लिपि में लिखा जाता था। इस भाषा में अनेक बौद्ध ग्रन्थ उपलब्ध हैं। अन्य प्राकृत भाषाओं की तरह गंधारी भाषा भी वैदिक संस्कृत से उत्पन्न हुई है या इसके किसी अत्यन्त निकटवर्ती भाषा से।

## गंधारी भाषा के प्राप्त बौद्ध धर्मग्रन्थ
सन् १९९४ तक गंधारी लिपि में केवल एक पाण्डुलिपि उपलब्ध थी। यह १८९३ ई में झिन जियांग के निकट स्थित कोहमारी मजार से प्राप्त हुई थी। यह भोजपत्र पर अंकित 'धम्मपद' थी। किन्तु १९९४ के बाद से लगभग ७७ पाण्डुलिपियाँ प्राप्त हुईं हैं जो अफगानिस्तान एवं पश्चिमी पाकिस्तान से प्राप्त हुईं हैं। ये सब टुकड़ों-टुकड़ों में बौद्ध ग्रन्थ हैं।

## गंधार से अनुवाद

## इन्हें भी देखें
* गंधारी लिपि, जिसे खरोष्ठी भी कहते हैं।
*गंधार के बौद्ध ग्रंथ
*गंधार का बौद्ध धर्म
*गंधार (जनपद)
*गंधार (महाभारत में कौरवों का माता)

## बाहरी कड़ियाँ
* '''गंधार_डॉट_ओआरजी''' (गंधार भाषा, व्याकरण, शब्दकोश, साहित्य से सम्बन्धित शोध-संस्था जालघर)
*  A Dictionary of Gāndhārī (by Stefan Baums and Andrew Glass)
*  Outline of Gāndhārī Grammar (by Stefan Baums)
* गंधार धम्मपद
* Gāndhārī Language and Literature
* गंधार भाषा से सम्बन्धित अनुसन्धान, ग्रन्थ-सूची, शब्दकोश, सॉफ्टवेयर
*  How Sanskrit Language Is Associated With The Tibet and Xinjiang?

श्रेणी:भारतीय आर्य भाषाएँ
श्रेणी:इस्लाम-पूर्व अफगानिस्तान का इतिहास
श्रेणी:अफगानिस्तान में बौद्ध धर्म
गांधारी (बहुविकल्पी)

**'गांधारी**' निम्नलिखित अर्थों में प्रयुक्त होता है-

* गांधारी, महाभारत में कौरवों की माँ (धृतराष्ट्र की पत्नी)
* गांधारी भाषा, गांधार में बोली जाने वाली पश्चिमोत्तर प्राकृत भाषा
* गांधारी लिपि, इसे 'खरोष्ठी' भी कहते हैं।
* गांधार में रहने वाले लोग
* गांधारी (फिल्म), सन् 1993 में बनी एक मलयालम फिल्म

श्रेणी:बहुविकल्पी
बॉसहंटर

**जोनास एरिक एल्टबर्ग** (; जन्म २२ दिसंबर) या जिन्हें उनके मंच के नाम **बॉसहंटर** () के नाम से अधिक जाना जाता है, एक स्वीडिश गायक-गीतकार, रेकॉर्ड निर्माता और डीजे है उन्हें उनकी हीट गाने "बोटेन ऐना", "डोटा", "नाऊ यूआर गोन" और "ऑल आई एवर वांटेड" से जाना जाता है। बॉसहंटर ने अबतक कुल छः अल्बम रिलीज़ किया है जिनमे से दो यूनाइटेड किंगडम में रिलीज़ किए गए हैं। हालही में उनका गीत "सैटर्डे" जुलाई २०१० को रिलीज़ किया गया और उन्होंने हीट टीवी कार्यक्रम *सिलेब्रिटी बिग ब्रदर* में जनवरी २०१० में हिस्सा लिया।

## डिस्कोग्राफ़ी
### स्टूडियो एल्बम
* *एलओएल <(^^,)>* (2006)
* *नाउ यू आर गॉन - द एल्बम* (2008)
* *बेस जनरेशन* (2009)
* *कालिंग टाइम* (2013)

### अन्य एलबम
* *द अर्ली बैडरूम सेशंस* (2012)

### सिंगल्स
* *वेलकम टू रेनबो* (2006)

## बाहरी कड़ियाँ

* 

श्रेणी:1984 में जन्मे लोग
श्रेणी:गायक
श्रेणी:जीवित लोग
खेंट

खेंट (Ghent या Gant या Gent) लीज और शेल्ट (Lys and Sheldt) नदियों के मुहाने पर, ब्रुसेल्स से 31 मील उत्तर-पश्चिम में स्थित नगर (स्थिति : 510 4’ और 30 42’ पू. द.)। यह बेल्जियम के लैंडर्स राज्य की राजधानी है। इसकी स्थापना 600 ई. में इस प्रांत के प्रथम काउंट द्वारा हुई। धीरे धीरे प्रसिद्धि प्राप्त करता हुआ, यह नगर 1400 ई. में उन्नति के शिखर पर पहुँच गया। इस काल से लेकर 400 वर्ष तक खेंट का इतिहास हिंसा, विप्लव और निरंतर युद्ध का रहा है और इसी काल में स्पेन, फ्रांस और आस्ट्रिया के अधीन रहते हुए इसने अपनी आर्थिक और औद्योगिक प्रभुता खो दी; लेकिन 19वीं शताब्दी के प्रारंभ में यांत्रिक बुनाई द्वारा इसने पुन: अपनी औद्योगिक ख्याति प्राप्त कर ली।

1812 ई. में ब्रिटेन और नीदरलैंड के बीच खेंट की संधि हुई। काउंट्स का किला, गोथिज गिरजाघर, टाउनहाल तथा संत बाओ को बड़ा गिरजाघर प्राचीन वास्तुकला के स्मारक हैं। यह लिनेन और सूती वस्र के लिए संसार प्रसिद्ध है। बेल्जियम का दो तिहाई लिनेन यहाँ बुना जाता है। यह फूलों के लिए भी विख्यात है। यहाँ विश्वविद्यालय, संग्रहालय, कृषि संस्थान, रायल कंजर्वेटरी और रायल एकेडमी ऑव फाइन आर्टस्‌ हैं।

## बाहरी कड़ियाँ
* Official website, 
* Official Tourist website,     
* Flanders Tourism Website,          

श्रेणी:बेल्जियम के नगर
सायर्टिस मेजर प्लैनम

**सायर्टिस मेजर प्लैनम** (Syrtis Major Planum), एक "श्याम धब्बा' (एक एल्बिडो आकृति) है जो मंगल ग्रह के उत्तरी तराई और दक्षिणी उच्च भूमि के बीच की सीमा में स्थित है | यह मार्स ग्लोबल सर्वेयर से प्राप्त आंकड़ो के आधार पर खोजा गया था, जो एक निम्न- उभार ढाल ज्वालामुखी होना पाया गया था, लेकिन पहले इसे एक मैदान होना माना गया था और **सायर्टिस मेजर प्लेनिटिया** के रूप में जाना जाता था | इसका श्याम रंग क्षेत्र की बेसाल्टी ज्वालामुखी चट्टान और सम्बंधित क्षेत्र में धूल की कमी से आता हैं |

सायर्टिस मेजर ८.४° उ० ६९.५° पू० के करीब केंद्रित है, कुछ ग्रह की भूमध्य रेखा से १५०० कि॰मी॰ (९३० मील) उत्तर की ओर विस्तारित है और १,००० कि॰मी॰ (६२० मील) पश्चिम से पूर्व तक फैला है | यह एक सायर्टिस मेजर चतुष्कोण में स्थित है | 

## References

श्रेणी:Albedo features on Mars
श्रेणी:Mountains on Mars
श्रेणी:Shield volcanoes
श्रेणी:Volcanoes of Mars
पहलू अनुपात (चित्र)

* 'एक छवि के पहलू अनुपात*' चौड़ाई और उसकी ऊंचाई के बीच आनुपातिक संबंध का वर्णन.

यह आमतौर पर दो संख्याओं के रूप में एक बृहदान्त्र द्वारा 16:09* में* के रूप में, अलग व्यक्त किया है। के लिए एक 'एक्स':* वाई* पहलू अनुपात, कोई फर्क नहीं पड़ता कि कैसे छोटे या बड़े छवि है, अगर चौड़ाई में बांटा गया है* एक्स बराबर लंबाई और ऊंचाई की* इकाइयों यह एक ही लंबाई का उपयोग करके मापा जाता है इकाई, ऊंचाई* वाई* इकाइयों को मापा जाएगा. उदाहरण के लिए, 16:9 का एक पहलू अनुपात के साथ सभी छवियों के एक समूह पर विचार. एक छवि 16 इंच चौड़ा और 9 इंच ऊंची है। एक और 16 सेंटीमीटर चौड़ा और 9 सेंटीमीटर उच्च छवि है। तीसरा 8 गज की दूरी पर विस्तृत और 4.5 गज उच्च है।

## 1:1
वर्ग क्लासिक छवि है और कुछ डिजिटल कैमरों अभी भी एक विकल्प के रूप में उपलब्ध है और फिल्म कैमरों के दिनों में जब वर्ग छवि कुछ मध्यम प्रारूप कैमरों शूटिंग 120 फिल्म spools पर लुढ़का हुआ है का उपयोग कर फोटोग्राफरों के साथ लोकप्रिय था वापस harkens . 6 x 6 सेमी छवि आकार क्लासिक 01:01 प्रारूप हाल ही में था। 120 फिल्म अभी भी पाया जा सकता है और आज का उपयोग किया।

## 4:3
सबसे डिजिटल द्वारा प्रयोग किया जाता है बिंदु और कैमरा, चार तिहाई प्रणाली, कुटीर चार तिहाई प्रणाली कैमरों और [मध्यम प्रारूप] 645 कैमरों. 04:03 डिजिटल प्रारूप की लोकप्रियता समय के तत्कालीन प्रचलित डिजिटल प्रदर्शित करता है, 4:3 कंप्यूटर पर नज़र रखता है मैच के लिए विकसित किया गया था। NKJGHASV JWEGNM ASFUH JFJVNNHFIBGH

[श्रेणी:अनुपात
बोगदा पर्वत शृंखला

thumb|230px|बोगदा पर्वतों के उत्तरी भाग में तिआनची झील (अर्थ:स्वर्ग झील)
**बोगदा पर्वत शृंखला** (मंगोल: Богд уул, बोग्द ऊल ; चीनी: 博格达山, बोगेदा शान; अंग्रेज़ी: Bogda Mountains) तियान शान पर्वत शृंखला की एक पूर्वी शाखा है जो जनवादी गणराज्य चीन की वर्तमान शिनजियांग प्रान्त में उरुम्ची शहर से ६० कि॰मी॰ पूर्व में स्थित है। इसका सबसे ऊँचा पहाड़ ५४४५ मीटर ऊँचा 'बोगदा पर्वत' (चीनी में 'बोगेदा फ़न्ग', मंगोल में 'बोग्द ऊल') है। यह शृंखला शिनजियांग प्रान्त के दाबानचंग रायोन (उईग़ुर: , अंग्रेज़ी: Dabancheng District) और जिम्सार ज़िले (Jimsar County) की सरहद पर खड़ी है और दोनों तरफ़ इन्हीं पहाड़ियों के नदी-झरने कृषि के लिए पानी प्रदान करते हैं। शृंखला की उत्तरी तरफ़ तियानची (Tianchi, अर्थ: स्वर्ग झील) नामक एक सुन्दर झील है।

## इन्हें भी देखें
* तियान शान
* शिनजियांग

## सन्दर्भ


श्रेणी:पर्वतमालाएँ
श्रेणी:चीन की पर्वतमालाएँ
श्रेणी:मध्य एशिया के पर्वत
श्रेणी:तियान शान
श्रेणी:शिंजियांग
तुरफ़ान द्रोणी

[thumb|230px|अंतरिक्ष से तुरफ़ान द्रोणी [बोगदा पर्वत शृंखला के चरणों में दिखती है]]
**तुरफ़ान द्रोणी** (अंग्रेज़ी: Turfan Depression) या **तुरपान द्रोणी** (उईग़ुर: , तुरपान ओयमानलीक़ी; अंग्रेज़ी: Turpan Depression) चीन द्वारा नियंत्रित मध्य एशिया के शिनजियांग क्षेत्र में स्थित ज़मीन में एक भ्रंश (फ़ॉल्ट​) के कारण बनी एक द्रोणी है। मृत सागर और जिबूती की असल झील के बाद तुरफ़ान द्रोणी में स्थित अयदिंग​ झील (, Lake Ayding) पृथ्वी का तीसरा सब से निचला ज़मीनी क्षेत्र है। यह सूखी झील समुद्र ताल से १५४ मीटर नीचे स्थित है (यानि इसकी ऊँचाई -१५४ मीटर है)। कुछ मापों के हिसाब से यह चीन का सबसे गरम और शुष्क इलाक़ा भी है। तुरफ़ान द्रोणी तुरफ़ान शहर के इर्द-गिर्द और उस से दक्षिण में विस्तृत है।

## इन्हें भी देखें
* तुरफ़ान
* शिनजियांग

## सन्दर्भ


श्रेणी:शिंजियांग
श्रेणी:मध्य एशिया
श्रेणी:द्रोणियाँ
तुरफ़ान

thumb|230px|१४४ फ़ुट ऊंची एमीन मीनार
thumb|230px|अंगूर की लताओं से ढकी चलने की एक सड़क
**तुरफ़ान** (अंग्रेज़ी: Turfan) या **तुरपान** (उईग़ुर: , अंग्रेज़ी: Turpan, चीनी: 吐魯番) चीन द्वारा नियंत्रित शिनजियांग प्रान्त के तुरफ़ान विभाग में स्थित एक ज़िले-स्तर का शहर है जो मध्य एशिया की प्रसिद्ध तुरफ़ान द्रोणी में स्थित एक नख़लिस्तान (ओएसिस) भी है। सन् २००३ में इसकी आबादी २,५४,९०० गिनी गई थी। यह शहर उत्तरी रेशम मार्ग पर एक महत्वपूर्ण पड़ाव हुआ करता था।

## इतिहास
तुरफ़ान कभी गूशी (Gushi) नामक संस्कृति का घर था। यहाँ एक २,७०० वर्ष पुराना शव मिला है जो चीनी नसल का नहीं है और विद्वानों का सोचना है कि या तो यहाँ युएझ़ी लोग बसते थे या तुषारी लोग। ध्यान दीजिये कि यह दोनों ही उत्तर भारतीयों की तरह हिन्द-यूरोपीय भाषी जातियाँ थीं। आगे चलकर रेशम मार्ग पर होने के कारण बहुत सी शक्तियाँ तुरफ़ान को अपने क़ब्ज़े में करने के लिए जूझती रहती थीं। चीन के हान राजवंश काल में हान सैनिकों और शियोंगनु लोगों के बीच यहाँ मुठभेड़ें होती थीं और शहर कभी इनके और कभी उनके नियंत्रण में जाता था। बीच-बीच में यह क्षेत्र स्वतन्त्र भी हो जाता था। हान राजवंश के पतन के बाद भी यह क्षेत्र अधिकतर आज़ाद ही रहा। सन् ४८७ से ५४१ ईसवी तक यहाँ तिएले नामक तुर्की क़बीले का स्वतन्त्र राज रहा, लेकिन इसके बाद पहले जू-जान ख़ागानत और फिर गोएकतुर्क यहाँ पर सत्ता में रहे। ७वीं सदी ईस्वी में चीन के तंग राजवंश ने यहाँ क़ब्ज़ा जमाया लेकिन ७वीं से ९वीं सदियों तक यहाँ चीनियों, तुर्कों और तिब्बतियों की खींचातानी चलती रहीं। इस काल में यहाँ तुर्कों, सोग़दाईयों और चीनियों के बीच बहुत व्यापार भी चला। ८५६ से १३८९ ई के काल में उईग़ुर लोगों ने तुरफ़ान को अपने कारा-ख़ोजा नामक राज्य का हिस्सा बनाया तो अपने अन्तकाल में मंगोल साम्राज्य का एक अधीन राज्य बन गया। १५वीं सदी तक यहाँ बौद्ध धर्म का ज़ोर था लेकिन उस सदी के दुसरे भाग में यहाँ के लोग मुस्लिम बन गए।

१४६२-१४७८ तक पूर्वी शिनजियांग में युनुस ख़ान नामक तुर्क-मंगोल ने अपना मुग़लिस्तान नाम का राज्य चलाया और तुरफ़ान इसका भाग था। वह उस समय के मिंग राजवंश के चीनी शासकों को भेंटें भेजता था और उनसे इनाम पाता था। लेकिन जब उसे लगा की इनाम कम हैं तो उसने चीन-नियंत्रित इलाके पर धावा बोलकर कुमुल (हामी) क्षेत्र पर क़ब्ज़ा कर लिया। चीनी मिंग सिपाहियों ने आकर उसे खदेड़ दिया लेकिन उनके जाते ही वह फिर वापस उसपर जम बैठा। यह झडपें चलती रहीं और तुरफ़ान के उईग़ुरों ने १५२४ में २०,००० लोगों के साथ चीन पर हमला किया लेकिन हार गए। फिर १५२८ में उन्होंने गांसू प्रान्त पर धावा किया लेकिन फिर हार गए।

१८८७ में ब्रिटिश यात्री फ्रैंसिस यंगहसबंड (Francis Younghusband) तुरफ़ान से गुज़रा और उसने लिखा के इस शहर के दो बिलकुल अलग भाग हैं - एक ५,००० चीनियों का मोहल्ला और दूसरा १५,००० उईग़ुर तुर्कों का शहर। तुर्क इलाक़े के चार महान द्वार थे और उसके इर्द-गिर्द २०-३० फ़ुट ऊंची मिटटी की दीवार थी, जिसमें ऊपर बंदूकें रखकर चलाने के लिए झरोखे बने हुए थे। आसपास के क्षेत्र में गेंहू, अंगूर, कपास और ख़रबूज़े उगाए जाते थे।

## इन्हें भी देखें
* तुरफ़ान द्रोणी
* शिनजियांग

## सन्दर्भ


श्रेणी:शिंजियांग
श्रेणी:मध्य एशिया के शहर
श्रेणी:चीन के शहर
बेवाच

***बेवॉच*** () एक अमेरिकी एक्शन ड्रामा शृंखला है जो लॉस एंजिलिस काउंटी के जीवनरक्षकों पर आधारित है जो लॉस एंजिलिस काउंटी, कैलिफोर्निया के समुद्री तट पर कार्य करते हैं। इसमें डेविड हैसलहोफ मुख्य भूमिका में है। यह कार्यक्रम का प्रसारण १९८९ से १९९९ के बिच किया गया। १९९९-२००१ के बिच इसका नाम बदल कर ***बेवॉच हवाई*** कर दिया गया व पात्रों में भी भारी बदलाव किए गए।

## सन्दर्भ

## बाहरी कड़ियाँ
* 
* 
* 

श्रेणी:अंग्रेज़ी भाषा के टीवी कार्यक्रम
जू-जान ख़ागानत

thumb|230px|५०० ईसवी में जू-जान ख़ागानत
thumb|230px|५०० ईसवी में जू-जान और उनके पड़ौसी
**जू-जान ख़ागानत** (Jou-jan Khaganate) या **रोऊरान ख़ागानत** (चीनी: 柔然, Rouran Khaganate) या **निरून ख़ागानत** (मंगोल: Нирун, Nirun Khaganate) एक ख़ानाबदोश क़बीलों का परिसंघ था जो चीन के उत्तरी भाग और उसके पड़ौसी इलाक़ों में चौथी सदी ईसवी के अंत से छठी सदी ईसवी के मध्य तक के काल में विस्तृत था। कुछ इतिहासकारों के अनुसार यह क़बीले वही थे जो बाद में यूरोप में यूरेशियाई आवार लोगों के रूप में उभरे।

## नाम
'जू-जान' को चीनी भाषा में 'रुआनरुआन' बुलाया जाता था, जिसका अर्थ 'कुलबुलाते कीड़े' है। हालांकि बहुत से इतिहासकारों ने इस जातीय द्वेष से भरे तिरस्कारपूर्वक नाम की निंदा की है फिर भी यह नाम 'रोऊरान' (Rouran) के रूप में अभी भी प्रचलित है।

## इतिहास
जू-जान लोग मंगोल नसल के शियानबेई लोग के नेतृत्व में उन क़बीलों का परिसंघ था जो अधिकतर शियानबेई लोगों के उत्तरी चीन में चले जाने के बाद भी मंगोलिया के स्तेपी क्षेत्र में बसे रहे। इतिहास में इनका पहला ज़िक्र इनके द्वारा तिएले लोगों के हराए जाने पर मिलता है। इसके बाद इन्होने मंगोलिया से पूर्व में आधुनिक चीन के जीलिन प्रान्त तक विस्तृत एक साम्राज्य बना लिया। जू-जान के पश्चिम में हेफथाली लोगों का क़बीला रहता था जो ५वीं सदी की शुरुआत तक जू-जान के अधीन थे। हेफथालियों और जू-जान में समय के साथ कुछ अनबन हो गई और इस लड़ाई को चीनी गुप्तचरों ने बढ़ावा दिया। इस से जू-जान के परिसंघ के अन्दर विद्रोह भड़के और ५५५ ई में एक तुजुए नामक क़बीले ने (जो परिसंघ का हिस्सा हुआ करता था) ३,००० जू-जानी लोगों के सिर क़लम कर दिए। यह भी कहा जाता है कि आशीना नामक एक तुर्की क़बीला जू-जान परिसंघ का हिस्सा होता था लेकिन उन्होंने चीनी राज्यों के साथ सांठ-गांठ करके जू-जान को खदेड़ दिया और उसके बाद स्थापित होने वाली गोएकतुर्क साम्राज्य का राजपरिवार बने। माना जाता है कि इन हादसों के बाद जू-जानी लोग स्तेपी में पश्चिम की ओर भाग खड़े हुए। उनका आगे क्या बना, इस बात को लेकर इतिहासकारों में विवाद है, लेकिन कुछ यह मानते हैं कि वे पूर्वी यूरोप के आवार लोग बन गए।

## इन्हें भी देखें
* यूरेशियाई आवार लोग
* शियानबेई लोग
* तिएले लोग

## सन्दर्भ


श्रेणी:मंगोल जातियाँ
श्रेणी:विलुप्त मानव जातियाँ
श्रेणी:मध्य एशिया का इतिहास
श्रेणी:चीन का इतिहास
श्रेणी:मंगोलिया का इतिहास
डेविड हैसलहोफ

**डेविड माइकल हैसलहोफ़** (; जन्म १७ जुलाई १९५२) एक अमेरिकी अभिनेता, गायक व उद्योगपति है। वे *[[नाइट राइडर]]* शृंखला में माइकल नाइट व *[[बेवाच]]* शृंखला में मिच बचानॉन के किरदार के लिए लोकप्रिय है।

## सन्दर्भ

## बाहरी कड़ियाँ
* अधिकृत वेबसाइट
* 

श्रेणी:जीवित लोग
श्रेणी:अमेरिकी अभिनेता
श्रेणी:अभिनेता
श्रेणी:गायक
श्रेणी:1952 में जन्मे लोग
स्पेन में इस्लाम

right|thumb|220px|'''मेड्रिड में स्थित एक मस्जिद'''
**स्पेन में इस्लाम** आरम्भ 711 ई0 में अरब के बनी उमैय्या के शासनकाल में हुआ था। मुस्लिम शासन वहाँ 1492 ई0 तक रहा। फिर वहाँ ना कोई मुस्लिम रहा ना ही कोई एक भी मस्जिद बची। 711 ई0 में इस्लाम तेज़ी से फैल रहा था। अरब ने अफ्रीका के बड़े हिससे जीत लिए थे, तथा अब यूरोप की तरफ देख रहे थे तभी सेस्ता का शासक ज्यूलियन अफ्रीका के अमीर मूसा बिन नसीर के पास आता है। वह प्रस्ताव रखता है एन्डालुसिया यानि स्पेन पे आक्रमण का। मूसा उसकी बातों पर गौर करते है कि तुम ईसाई हो कर मेरा साथ क्यों दे रहे हो? ज्यूलियन बताता है कि उसकी लड़की की इज़्ज़त एन्डालुसिया यानि स्पेन के राजा राडरकि ने लूट ली है। वह उसका बदला लेना चाहता है परन्तु उसके पास ज़्यादा सेना नहीं है। वह मूसा को हमले के तैयार कर लेता है तथा मूसा तारिक बिन ज़ियाद को 7000 की सेना के साथ हमले के लिए एन्डालुसिया यानि स्पेन भेजते हैं।

## सन्दर्भ
* Islam en linea

श्रेणी:इस्लाम
श्रेणी:स्पेन
श्रेणी:यूरोप में इस्लाम
श्रेणी:देशानुसार इस्लाम
तिरुमूलर

** सन्त तिरुमूलर** शिवभक्त तथा प्रसिद्ध तमिल ग्रंथ तिरुमंत्रम् के रचयिता थे।

## अप्रिचय
तमिल भाषा का सबसे महत्वपूर्ण अंग उसका भक्ति साहित्य है। विद्वानों ने उसे दो भागों में विभाजित किया है- 
* (1) शैव भक्तिसाहित्य और 
* (2) वैष्णव भक्तिसाहित्य।

शैव भक्तिसाहित्य के रचयिता नायन्मार और वैष्णव भक्तिसाहित्य के रचयिता आलवार के नाम से विख्यात हैं। शैव संतों की संख्या 63 और वैष्णव संतों की संख्या 12 है। इनके अतिरिक्त और भी अनेक संत तथा भक्त कवि हुए हैं, जिन्होने भक्तिसाहित्य की धारा बहाई है। शैव संतों में अप्पर, संबंधर, सुंदरर, माणिक्कवाचगर और तिरुमूलर अधिक विख्यात हैं। समस्त तमिल प्रदेश में इन संतों की रचनाओं का व्यापक प्रचार है। संत तिरुमूलर के ग्रथ 'तिरुमंत्रम्‌' में 3000 पद्य हैं। इन पद्यों में यौगिक सिद्धांतों का सरल रूप में विवेचन किया गया है। तमिल के विद्वान्‌ शैव संत तिरुमूलर को महान्‌ सिद्ध संत मानते हैं। इन सिद्धों ने तमिल भाषा में योगशास्त्र, वैद्यकशास्त्र, मंत्रशास्त्र, ज्ञानशास्त्र और रसायनशास्त्र का निर्माण किया है। सिद्धों का यह विश्वास बतलाया जाता है कि नंदी और अगस्तय आदि मुनियों ने भगवान्‌ शिव से औषधि तथा चिकित्सापद्धति का ज्ञान प्राप्त किया।

तिरुमूलर का जीवनवृत संक्षेप में शेक्किषार के पैरिय पुराण में 28 चतुष्पदों मे मिलता है। वे कैलास के सिद्ध थे और स्वयं शिवजी से ज्ञान प्राप्त कर उन्होने जनता में उसका प्रचार किया था। उनका लक्ष्य जातिनिरपेक्ष मानव की सेवा करना था। उन्होंने रूढ़िग्रस्त शास्त्रों का विरोध किया और समन्वयवादी ढंग से भक्ति का प्रचार किया। उनका एकमात्र प्रसिद्ध ग्रंथ तिरुमंत्रम्‌ है। अधिकांश विद्वान्‌ इन्हें छठी या सातवीं शताब्दी का मानते है। पेरिय पुराण के अनुसार संत तिरुमूलर ने कैलाश, केदान, नेपाल, काशी, विंध्याचल और श्रीशैल आदि स्थानों का भ्रमण किया और अंत में अगस्तय मुनि से मिलने दक्षिणापथ में पधारे।

उनके जन्म की कथा इस प्रकार मिलती है। सांतमूर नामक ग्राम में गौपालक यादव परिवार में मूलन नामक एक चरवाहा रहता था। वह ब्राह्मणों की गाएँ चराया करता था। एक दिन चरागाह में उसकी मृत्यु हो गई। उसके वियोग से गाएँ आँसू बहाने लगी। उसी समय कैलासनिवासी सिद्ध उस ओर आए। उन्होंने पशुओं की दयनीय दशा का अनुभव किया। उनके दु:खनिवारणार्थ और कोई मार्ग न देखकर उन्होंने स्वयं मूलन के शरीर में प्रवेश किया। मूलन के जी उठने पर गायों ने प्रसन्नता व्यक्त की। मूलन ने उन गायों को, चरने के बाद, उनके घर यथास्थान पहुँचा दिया ओर स्वयं एक सार्वजनिक मठ में चले गए। वहाँ उन्होंने योगाभ्यास किया। मूलन की पत्नी उन्हें घर ले जाने के लिए आई। उसने बहुत आग्रह किया किंतु वे न गए और पुन: योग में लीन हो गए। उनका ग्रंथ तिरुमंत्रम्‌ शैवों के 12 स्तोत्र ग्रथों में बहुत महत्वपूर्ण माना जाता है। इस ग्रंथ से ज्ञात होता है कि तिरुमूलर महान्‌ योगी, सिद्ध दार्शनिक एवं सर्व धर्म समन्यमार्ग को अपनानेवाले थे। उनके सिद्धांत विश्वजनीन हैं।

## इन्हें भी देखें

## बाहरी कड़ियाँ
* Thirumoolar's SivaYoga — Thirumoolar's meditation techniques
* Thirumanthiram — Tamil version of Thirumanthiram
* Tirumantiram — English version of Thirumanthiram

श्रेणी:भक्त कवि
श्रेणी:तमिल कवि
पोल्यस्त्रते

**[[पोल्यस्त्रते]]** 18/219 Tiziano Dorandi की मृत्यु हो गई अध्याय 2: कालक्रम Algra एट अल में. (1999)* कैम्ब्रिज हेलेनिस्टिक दर्शन* के इतिहास, 52 पृष्ठ.क्या एक एपिकुरे दार्शनिक और एथेंस में एपिकुरे स्कूल के सिर scholarch के Cambridge.was. वह संप्रदाय ग के सिर के रूप में Hermarchus सफल रहा। प्रख्यात दार्शनिकों के जीवन और राय 250 ई.पू. और खुद Dionysius द्वारा Lamptrai की सफल हो गया था जब वह 219 या 218 BC.Diogenes Laërtius की मृत्यु हो गई।*, एक्स* Valerius, मैक्सिमस कि Polystratus संबंधित है और Hippoclides एपिकुरे उसी दिन पैदा हुए थे, संप्रदाय एक ही गुरु Epicurus के बाद, आम में उनकी विरासत साझा है और स्कूल के साथ समर्थित है और पिछले पर चरम पुराने age.Valerius मैक्सिमस, मैं में एक ही पल में निधन हो गया। 8.ext.17 §

अपने कार्यों के दो स्क्रॉल बीच जीवित रहने के टुकड़े, Herculaneum पर Papyri की विला में पाया। पहली* अतार्किक अवमानना​​*, PHerc की है। 336/1150 है जो एक निर्देश विवादात्मक है जो बिना विचारे लोकप्रिय विश्वासों घृणा के खिलाफ. "काम में अपने विरोधियों Cynics या दार्शनिक skepticism.John टी. फिजराल्ड़, एक प्रकार की कटार Obbink, ग्लेन Stanfield हॉलैंड (2004),* Philodemus और नई टैस्टमैंट दुनिया*, 9 पृष्ठ हो सकता है। एक प्रकार की मछली. दूसरा संरक्षित काम फिलॉसफी में* हकदार है* PHerc.1520 जो केवल टूटे हुए टुकड़े से deciphered किया जा सकता है।

## ध्यान

* Tiziano Dorandi, अध्याय 2: कालक्रम Algra एट अल में. (1999) कैम्ब्रिज हेलेनिस्टिक दर्शन के इतिहास, 52 पृष्ठ.कैम्ब्रिज.
* डायोजनीज Laërtius, प्रख्यात दार्शनिकों के जीवन और राय
* Valerius मैक्सिमस मैं. 8. ext. 17 §
* PHerc. 336/1150
लाइफ ओके

**लाइफ ओके** भारत का एक केबल और उपग्रह टीवी चैनल है जिसका स्वामित्व और निर्माणाधिकार स्टार टीवी के पास और वैश्विक वितरण अधिकार **फॉक्स इंटरनेशनल चैनलस्** के पास हैं। चैनल की शुरुआत 18 दिसम्बर 2011 को हुई थी। यह चैनल स्टार टीवी के एक अन्य चैनल स्टार वन के स्थान पर शुरु किया गया है। लाइफ ओके टीवी चैनल की सफलता का कारण  इसका पौराणिक कार्यक्रम देवो के देव..महादेव था।  लाइफ ओके को पुनः अगस्त 2017 में नए नाम के साथ **[[स्टार भारत]]** के रूप में बदला ।इस चैनल को  27 अगस्त 2017 बंद कर दिया गया।

## कार्यक्रम

## सन्दर्भ

## बाहरी कड़ियाँ
* आधिकारिक जालस्थल

श्रेणी:भारत में टीवी चैनल
एथरिंगटन बरोनेट्स

'' किंग्स्टन का हल पर,"एथरिंगटन बरोनेट्स", ग्रेट ब्रिटेन के नवाबों का इतिहास में एक शीर्षक था। यह 22 नवम्बर 1775 पर के हेनरी एथरिंगटन के लिए बनाया गया था। वह बेटा और हल व्यापारी पर हेनरी एथरिंगटन, एक अमीर किंग्स्टन के नाम था। शीर्षक एथरिंगटन मौत पर 1819 में विलुप्त हो गए।

## एथरिंगटन बरोनेट्स, किंग्स्टन का हल पर (1775)
* सर हेनरी एथरिंगटन, 1 Baronet (सी. 1732-1819)

## सन्दर्भ
* रेमेन्ट - बीटी दिनांक = मार्च 2012
* अधिक जानकारी के लिए यहाँ दबाये 

श्रेणी:ब्रिटेन का इतिहास
हफथाली लोग

thumb|230px|५०० ईसवी के नक़्शे में हफथाली ख़ानत​
thumb|230px|उद्यान के राजा लखन (लखन उदयादित्य) का सिक्का
**हफथाली** (Hephthalites) मध्य एशिया में ५वीं और ६ठी सदी ईसवी में रहने वाली एक ख़ानाबदोश जाति थी। भारत में यह **श्वेत हूण** और **तुरुष्क** के नाम से भी जाने जाते थे। चीनी सूत्रों के हवाले से यह पहले चीन की महान दीवार से उत्तर में रहने वाले युएझ़ी लोग थे। यह किस जाति से सम्बंधित थे इसका सही-सही ज्ञात नहीं है लेकिन बहुत से इतिहासकार मानते हैं कि यह एक पूर्वी ईरानी भाषा बोला करते थे। धर्म से हफथाली बौद्ध, मानी, शैव पारसी और ईसाई धर्म (प्राच्य कलीसिया) के अनुयायी थे। अपने चरम पर उत्तर भारत का बहुत सा इलाक़ा इनके साम्राज्य का हिस्सा था।

## जड़ें
हफथालियों कि जाति के मूल स्रोत के बारे में बहुत सी धारणाएँ हैं कि यह तुर्की भाषी थे या हिन्द-ईरानी भाषी। पहले अधिक इतिहासकार इन्हें तुर्की मूल का समझते थे और वास्तव में भी शायद इनमें तुर्की मूल के बहुत से लोग मिश्रित थे। १९५९ में काज़ुओ एनोकी (Kazuo Enoki) ने दावा किया कि इनका मूल स्थान संभवतः बैक्ट्रिया हो और यह एक पूर्वी ईरानी भाषा बोलते हों। हफथाली लोगों के पुराने नामों से भी लगता है कि वे ईरानी मूल के हैं। अन्य इतिहासकारों ने यह मान तो लिया है लेकिन वर्तमान धारणा है कि यह उत्तरपूर्वी ईरान और उत्तरपश्चिमी भारत की एक मिश्रित जाति थी।

## इन्हें भी देखें
* हूण लोग
* मध्य एशिया

## सन्दर्भ


श्रेणी:विलुप्त मानव जातियाँ
श्रेणी:भारत का इतिहास
श्रेणी:मध्य एशिया का इतिहास
प्राचीन ख़ुरासान

thumb|230px|इस पुराने नक़्शे में ख़ोरासान नामकित है
:*अगर आप आधुनिक [[ईरान]] के ख़ोरासान नाम के क्षेत्र व प्रांतो पर जानकारी ढूंढ रहे हैं तो [[ख़ोरासान]] वाला लेख देखें*
**प्राचीन ख़ुरासान** (फ़ारसी: , ख़ुरासान-ए-कहन) या **प्राचीन ख़ोरासान** मध्य एशिया का एक ऐतिहासिक क्षेत्र था जिसमें आधुनिक अफ़्ग़ानिस्तान, तुर्कमेनिस्तान, उज़बेकिस्तान, ताजिकिस्तान और पूर्वी ईरान के बहुत से भाग शामिल थे। इसमें कभी-कभी सोग़दा और आमू-पार क्षेत्र शामिल किये जाते थे। ध्यान दीजिये कि आधुनिक ईरान में एक 'ख़ोरासान प्रांत' है जो इस ऐतिहासिक ख़ुरासान इलाक़े का केवल एक भाग है।

## नाम की उत्पत्ति
मध्य फारसी में 'ख़ुर' का मतलब 'सूरज' (आधुनिक फ़ारसी में 'ख़ुरशीद​') और 'असान' या 'अयान' का मतलब 'आना' होता है। 'ख़ुरासान' का मतलब है 'वह जगह जहां से सूरज आता हो' यानि 'पूर्वी ज़मीन'। यह नाम इसलिए पड़ा क्योंकि ख़ुरासान क्षेत्र ईरान से पूर्व में है।
## क्षेत्रफल
खुरासान ईरान के उस उत्तर-
पूर्वी प्रांत का नाम
है, जो उत्तर में
रूसी कास्पियन
प्रदेश से सटा हुआ है। अत्रक
नदी चाट तक
इसकी भौगोलिक
सीमा का निर्धारित
करती है। इसके
पूर्व में अफ़ग़ानिस्तान , पश्चिम
में अस्त्राबाद, शाहरुद, सेमनान,
दमधान और यज्द के
ईरानी प्रांत और
दक्षिण में केरमान है। इस
प्रकार इसका क्षेत्रफल
25,000 वर्गमील
है। खुरासान का अधिकांश
धरातलीय भाग
पहाड़ी,
मरुस्थलीय
या नमकीन
झील का निचला गर्त
है। दक्षिण में
पहाड़ी भाग
की ऊँचाई 11,000
से लेकर 13,000 तक है। [1]
## कृषि तथा खनिज
खुरासान में कुओं
तथा बीच-
बीच में लुप्त
हो जाने
वाली नदियों द्वारा सिंचित
बहुत से नखलिस्तान पाए जाते
हैं। आतरेक और कशाफ
की उपजाऊ
घाटियों में खाद्यान्न, कपास ,
तंबाकू, चुकन्दर तथा फलों
की खेती होती है।
यह प्रांत केसर , पिस्ता, गोंद,
काष्ठफल, कंबल, खाल और
नीलमणि आदि के
लिए प्रसिद्ध है। यहाँ पर लोहा ,
सीसा, नमक, सोना,
ताँबा और स्फटिक
भी पाया जाता है।

## निर्यात की वस्तुएँ

'मेशेद' खुरासान प्रांत
की राजधानी है।
यह सड़क द्वारा अन्य प्रमुख
नगरों से जुड़ी है।
मूल्य की दृष्टि से
निर्यात की वस्तुएँ
क्रमश: कालीन,
चमड़ा तथा खाल,
अफीम,
इमारती लकड़ी,
कपास
की चीजें,
सिल्क और
नीलमणि हैं।

## इन्हें भी देखें
* सोग़दा
* आमू-पार
* मध्य एशिया

## सन्दर्भ


श्रेणी:मध्य एशिया
श्रेणी:मध्य एशिया का इतिहास
श्रेणी:ईरान का इतिहास
आमू-पार

[thumb|230px|[मध्य एशिया के इस नक़्शे में ट्रांसऑक्सेनिया (आमू-पार) क्षेत्र नामांकित है]]
**आमू-पार** या **ट्रांसऑक्सेनिया** (अंग्रेजी: Transoxania) या **फ़रा-रूद** (फारसी: ) मध्य एशिया का वह इलाक़ा है जो आमू दरिया और सिर दरिया के बीच में स्थित है। इसके फ़ारसी नाम 'फ़रा-रूद' का मतलब है 'रूद' (नदी, यानी आमू नदी) से 'फ़रा' (पार)। इस इलाक़े में ख़ानाबदोश क़बीले रहा करते थे, जिनका भारत के इतिहास पर भी गहरा प्रभाव है। यह क्षेत्र उत्तरी रेशम मार्ग पर स्थित होने से हजारों सालों से संस्कृति और व्यापार की धारा में रहा है। यहाँ ईरान के सासानी साम्राज्य की एक सात्रापी थी और बाद में मंगोलों और तुर्की-मंगोलों का क्षेत्र रहा है। इसके मुख्य नगर ज़रफ़शान नदी के किनारे पर बसे बुख़ारा और समरक़न्द शहर हैं। आधुनिक राजनैतिक सीमाओं के हिसाब से आमू-पार क्षेत्र में उज़बेकिस्तान, ताजिकिस्तान, तुर्कमेनिस्तान, किरगिज़स्तान और काज़ाख़स्तान​ के कुछ इलाक़े आते हैं।

## इन्हें भी देखें
* आमू दरिया
* सिर दरिया
* ज़रफ़शान नदी
* बुख़ारा

## सन्दर्भ


श्रेणी:मध्य एशिया
श्रेणी:उज़्बेकिस्तान
श्रेणी:ताजिकिस्तान
गोएकतुर्क

thumb|230px|अपने शुरुआती काल में गोएकतुर्क ख़ागानत
**गोएकतुर्क** (पुरानी तुर्की: 7px7px7px7px 7px7px7px, कोक तुरुक; अंग्रेजी: Göktürk) मध्य एशिया और उत्तरपूर्वी एशिया में एक मध्यकालीन ख़ानाबदोश क़बीलों का परिसंघ था जिन्होंने ५५२ ईसवी से ७४४ ईसवी तक अपना **गोएकतुर्क ख़ागानत** (Göktürk Khaganate) नाम का साम्राज्य चलाया। इन्होनें यहाँ पर अपने से पहले सत्ताधारी जू-जान ख़ागानत को हटाकर रेशम मार्ग पर चल रहे व्यापार को अपने नियंत्रण में कर लिया। 'गोएक' (gök) का अर्थ तुर्की भाषा में 'आकाश' होता है और 'गोएकतुर्क' का मतलब 'आसमानी तुर्क' है। यह इतिहास का पहला साम्राज्य था जिसने अपने आप को 'तुर्क' बुलाया। इस से पहले 'तुर्क' या 'तुरुक' निपुण लोहार माने जाते थे लेकिन राजा-महाराजा नहीं।

गोएकतुर्क साम्राज्य की स्थापना बूमीन ख़ागान (Bumin Qaghan) ने की थी और इसके अधीन मध्य एशिया के स्तेपी क्षेत्र का बहुत से क़बीले संगठित हो गए। लेकिन चौथे ख़ागान (जिसका नाम तसपार ख़ागान था) के बाद यह साम्राज्य दो हिस्सों - पूर्वी ख़ागानत और पश्चिमी ख़ागानत - में बंट गया। और आगे चलकर कुछ क़बीलों ने इसके गोएकतुर्कों के खिलाफ़ विद्रोह करा और उनका राज ख़त्म होने के साथ-साथ ७४४ ईसवी में उईग़ुर ख़ागानत सब से शक्तिशाली तुर्क साम्राज्य के रूप में उभरी।Silk Road to Ruin: Is Central Asia the New Middle East?, Ted Rall, NBM, 2006, ISBN 978-1-56163-454-5, *... The Uyghur tribal federation was ruled by the Juan Juan during the late 5th and early 6th centuries before being absorbed by the Gokturk Khanate. Then, in 744, the Uyghurs successfully rebelled against the Turkic Empire and formed a new Uyghur Empire ...*

श्रेणी:गोएकतुर्क
श्रेणी:तुर्की जातियाँ
श्रेणी:मंगोल इतिहास
श्रेणी:मध्य एशिया का इतिहास
श्रेणी:एशिया की मानव जातियाँ
श्रेणी:चीन का इतिहास
विरोचन

**विरोचन** हिन्दू पौराणिक गाथाओ के अनुसार हिरण्यकशिपु के ज्येष्ठ पुत्र प्रह्लाद का पुत्र , हिरण्यकशिपु का पौत्र तथा बली का पिता और एक असुर राजा था। छान्दोग्य उपनिषद् के अनुसार इन्द्र और वह प्रजापति के पास आत्मन् के बारे में शिक्षा ग्रहण करने गये और ३२ वर्ष तक ब्रह्मचर्य का पालन किया। लेकिन अंत में विरोचन ने प्रजापति की शिक्षा को ग़लत समझ लिया और असुरों को आत्मन् की जगह शरीर को पूजने की शिक्षा देने लगा। इसी कारणवश असुर मृतक की देह को सुगंध, माला तथा आभूषणों से सुसज्जित करते थे।
विरोचन देवताओं के साथ युद्ध में वीरगति को प्राप्त हुआ।    
## सन्दर्भ

श्रेणी:पौराणिक पात्र
बली

**बली** या **मावेली** विरोचन और देवाम्बा का पुत्र तथा प्रह्लाद का पौत्र था।सरगरा जाति के लोग इनकी पूजा।करते है  क्योकि सरगरा राजा सगर के वंशज है । विष्णु पुराण के अनुसार राजा सगर राजा बलि के यज्ञ को सफल बनाने के लिए यज्ञ के अग्निकुंड में सक्तिपुरुष के रूप में बैठे थे।  

राजा बलि  एक दयालु असुर राजा था। तपस्या तथा बल के माध्यम से उसने देवताओं से अनेकों वरदान प्राप्त कर लिए थे तथा त्रिलोक का आधिपत्य हासिल कर लिया था। इस वजह से उसमें दंभ और अहंकार भर गया था। उसके इसी दंभ और अहंकार को शान्त करने के लिए भगवान विष्णु को वामनावतार का सहारा लेना पड़ा। हिन्दू पौराणिक कथाओं के अनुसार दक्षिण भारत के केरल राज्य में आज भी वामनावतार (विष्णु के अवतार) द्वारा उसे पाताल लोक भेजे जाने के बाद उसके वापस धरती पर वार्षिक आगमन पर ओणम का त्योहार मनाया जाता है। 
## त्रिलोक की जीत तथा निर्वासन
बली विरोचन तथा देवाम्बा का पुत्र था। वह भक्त प्रह्लाद का पौत्र भी था जिनके नीचे वह बड़ा हुआ और जिन्होंने उसके अन्दर दयालुता और श्रद्धा पैदा की। अंततः बली ने अपने दादा की असुरों के राजा वाली गद्दी संभाली और उसका शासनकाल उसके राज्य की शांति तथा समृद्धि का सूचक बन गया। आगे चलकर उसने पाताल तथा देवलोक भी देवराज इन्द्र पर विजय पाकर हासिल कर लिए। इस हार के पश्चात् देवों ने भगवान विष्णु की आराधना की और उनसे देवलोक वापस दिलाने की विनती की।
स्वर्ग में असुरों के गुरु शुक्राचार्य की सलाह पर बली ने अश्वमेध यज्ञ का प्रयोजन इस उद्देश्य से रखा कि त्रिलोक का आधिपत्य उसके हाथ में रहेगा।

श्रेणी:पौराणिक पात्र
नवचन्द्र झील

thumb|230px|सन् २००९ की इस तस्वीर में आसपास के टीलों से नवचंद्र झील का नए चाँद जैसा अकार स्पष्ट है
**नवचंद्र झील** (अंग्रेज़ी: Crescent Lake), जिसे चीनी भाषा में **युएयाचुआन** (月牙泉, Yueyaquan) कहते हैं, चीन के पश्चिमी गांसू प्रान्त में दूनहुआंग शहर से ६ किमी दक्षिण में रेगिस्तानी इलाक़े में एक नख़लिस्तान (ओएसिस) में एक नए चाँद की आकृति वाली एक झील है।

१९६० में इस झील की औसत गहराई ४ से ५ मीटर मापी गई थी और इसकी सब से ज़्यादा गहराई ७.५ मीटर है। समय के साथ इसका पानी ख़त्म होता जा रहा है और १९९० के दशक तक इसकी औसत गहराई सिर्फ़ ०.९ मीटर और सर्वाधिक गहराई सिर्फ़ १.३ मीटर रह गई थी। यहाँ की स्थानीय सरकार ने इसे फिर से भरने की ठानी है और तब से इसमें पानी बढ़ा है। यहाँ सैलानी अक्सर ऊँटों की सैर और झील का नज़ारा करने आते हैं। इस झील के आसपास ऊँचे रेत के टीले होने के बावजूद भी यहाँ हवाओं का रुख़ कुछ ऐसा रहता है कि यह झील रेत से भरकर नष्ट नहीं होती।

## झील के अन्य नज़ारे

File:Mondsichelsee.JPG|२००९ में
File:China-Crescent-Lake.jpg|झील के आसपास ऊँचे टीले हैं
File:Crescent lake june 2006-yw.png|२००६ में सिकुड़ी हुई झील


## इन्हें भी देखें
* दूनहुआंग
* गांसू

## सन्दर्भ


श्रेणी:चीन की झीलें
श्रेणी:गांसू
श्रेणी:मरूद्यान
सेलेन्गा नदी

thumb|230px|सेलेन्गा नदी और उसकी उपनदियों के मार्गों का नक़्शा
**सेलेन्गा नदी** (मंगोल: Сэлэнгэ мөрөн, सेलेन्गे मोरोन; रूसी: Селенга; अंग्रेज़ी: Selenga) मंगोलिया और रूस के साइबेरिया क्षेत्र के बुर्यातिया गणतंत्र की एक प्रमुख नदी है। यह इदेर नदी (Ider) और देलगेर नदी (Delgermörön) के विलय से बनती है और इसका पानी अंत में बायकल झील में एक नदीमुख (डेल्टा) बनाकर मिल जाता है। इसकी कुल लम्बाई ९९२ किमी है और यह येनिसेय-अंगारा नदी मंडल के लिए जल का एक महत्वपूर्ण स्रोत है। बायकल झील में जाने वाला लगभग आधा पानी इसी नदी से आता है।

मंगोलिया के सेलेन्गे प्रान्त का नाम इसी नदी से आया है।

## सेलेन्गा नदी के अन्य नज़ारे

File:Selenga delta.jpg|अंतरिक्ष से सेलेन्गा नदी का बायकल झील पर नदीमुख (डेल्टा)
File:Selenga River bridge.jpg|रूस के उलान उदे शहर के पास सेलेन्गा नदी पर एक रेल का पुल
File:Selenga2.jpg|रूस के बुर्यातिया क्षेत्र में सेलेन्गा नदी


## इन्हें भी देखें
* बुर्यातिया
* मंगोलिया

## सन्दर्भ


श्रेणी:मंगोलिया की नदियाँ
श्रेणी:रूस की नदियाँ
श्रेणी:साइबेरिया
श्रेणी:बुर्यातिया
इरकुत्स्क ओब्लास्त

[thumb|230px|[रूस के नक़्शे में इरकुत्स्क ओब्लास्त (लाल रंग में)]]
**इरकुत्स्क ओब्लास्त** (रूसी भाषा: Ирку́тская о́бласть, इरकुत्स्काया ओब्लास्त; अंग्रेज़ी: Irkutsk Oblast) रूस के साइबेरिया क्षेत्र के दक्षिणपूर्वी भाग में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। यह अंगारा, लेना और निझ़नाया तुंगुस्का नदियों का जलसम्भर क्षेत्र है। इसकी राजधानी इरकुत्स्क शहर है और इस प्रान्त की आबादी २०१० की जनगणना में २४,२८,७५० अनुमानित की गई थी। इरकुत्स्क ओब्लास्त का क्षेत्रफल ७,६७,९०० वर्ग किमी है यानि लगभग पाकिस्तान के क्षेत्रफल के बराबर। इरकुत्स्क ओब्लास्त की स्थापना सोवियत संघ के ज़माने में २६ सितम्बर १९३७ को हुई थी।

## इरकुत्स्क ओब्लास्त के कुछ नज़ारे

File:Bgisu P5200477 ss.jpg|इरकुत्स्क वनस्पति-विज्ञान उद्यान में बहार का मौसम
File:Ferroviacircolarebaikal.jpg|बायकल परिक्रमा रेलमार्ग
File:Ust-Ilimsk.jpg|उस्त-इलिम्स्क बाँध


## इन्हें भी देखें
* साइबेरिया
* रूस के संघीय खंड
* ओब्लास्त

## सन्दर्भ


श्रेणी:रूस के प्रशासनिक विभाग
श्रेणी:रूस के ओब्लास्त
श्रेणी:इरकुत्स्क ओब्लास्त
श्रेणी:साइबेरिया
नागर ब्राह्मण

**नागर ब्राह्मण इतिहास** '''-
स्कन्दपुराण वह प्राचीनतम पुस्तक है जिसमे नागर ब्रह्मणों की उत्पत्ति के विषय में उल्लेख मिलता है ऐसा माना जाता है कि स्कन्द पुराण वह ग्रन्थ है जिसे ३००-७०० A.D. के मध्य राजा स्कन्दगुप्त और वल्लभी शासको द्वारा बुद्ध धर्मं के विरुद्ध ब्राह्मण धर्म के निर्धारण के लिए विभिन्न इतिहासकारों तथा लेखको द्वारा लिखा गया था |

इनमे नागर ब्राह्मण सर्वोत्कृत्ष्ट ब्राह्मण थे, अतः ब्राह्मण धर्म को और आगे बढाने के कार्य के लिए नागर ब्राह्मणों को लगाया गया | नागर ब्राह्मण धर्म का अर्थ समझाने और व्याख्या करने के कार्य में निपुण थे और विशेष ज्ञान रखते थे और इसके बदले में कोई पारिश्रमिक भी नहीं लेते थे इसलिए राजाओं द्वारा इन्हें भूमि दे दी जाती थी, अधिकतर इनका निवास स्थान वडनगर और आनंदनगर के आसपास था | नागर ब्राह्मण समुदाय के ये लोग सुदूर प्रदेशों की यात्रा करते थे | मिश्र, बेबीलोन, ब्राज़ील, काबुल, भारत, चीन तथा कम्बोडिया जैसे देशों में इन्ही लोगों ने शिव तथा शैव मत में विश्वास स्थापित किया 
 स्कन्दपुराण के नागरखंड अनुसार भगवान शिव... ने उमा से विवाह के लिए नागरों को उत्पन्न किया था तथा इसके पश्चात प्रसन्न होकर उत्सव मनाने के लिए इन्हें हाटकेश्वर नाम का स्थान वरदान के रूप में दिया था |

नागर ब्राह्मण के मूल स्थान के आधार पर ही उन्हें जाना जाने लगा जैसे वडनगर के वडनगरा ब्राह्मण विसनगर के विसनगरा, प्रशनिपुर के प्रशनोरा (राजस्थान,) जो अब भावनगर तथा गुजरात के अन्य प्रान्तों में बस गए, क्रशनोर के क्रशनोरा तथा शतपद के शठोदरा आदि।
इरकुत्स्क

**इरकुत्स्क** (रूसी भाषा: Ирку́тск, अंग्रेज़ी: Irkutsk) रूस के साइबेरिया क्षेत्र के दक्षिणपूर्वी भाग में स्थित इरकुत्स्क ओब्लास्त नामक प्रान्त की राजधानी है। अंगारा नदी के किनारे बसा हुआ यह शहर साइबेरिया के सबसे बड़े शहरों में से एक है और 2024 की जनगणना में इसकी आबादी 606,369 गिनी गई थी। इसके पास अन्गार्स्क (Angarsk) और शेलेख़ोव (Shelekhov) शहर स्थित हैं जो इरकुत्स्क महानगर क्षेत्र का हिस्सा गिने जाते हैं और अगर इन्हें भी गिना जाए तो इरकुत्स्क महानगर की आबादी १० लाख के आसपास है।

इरकुत्स्क में जुलाई में तापमान ३७.२ सेंटीग्रेड तक जा चुका है और सर्दियों में जनवरी में −४९.७ सेंटीग्रेड तक गिर भी चुका है। इतनी भयंकर सर्दी में शीतकालीन मौसम में किसी ज़माने में यहाँ दूध जमी हुई ईंटों में बिका करता था। यह शहर सन् १६६१ में एक फ़ौजी यातायात पड़ाव के रूप में स्थापित हुआ था लेकिन समय के साथ काफ़ी विस्तृत हो गया।

## इरकुत्स्क के कुछ नज़ारे

File:Irkutsk-Passagirsky.jpg|इरकुत्स्क रेल स्टेशन
File:Kazansky Church Irkutsk.jpg|काज़ान्सकी गिरजाघर
File:Epiphany3 (Irkutsk).jpg|सर्दियों में जमी हुई अंगारा नदी पर बर्फ़ का तराशा एक गिरजा
File:Kulle-amelin-lores-11july2009.JPG|इरकुत्स्क में आयोजित नौवा 'बायकल पर कविता' नामक कवि सम्मलेन
File:Irkutsk-Akademgorodok ostanovka.jpg|एक बस स्टॉप


## इन्हें भी देखें
* इरकुत्स्क ओब्लास्त
* साइबेरिया

## सन्दर्भ


श्रेणी:रूस के नगर
श्रेणी:इरकुत्स्क ओब्लास्त
श्रेणी:साइबेरिया
अंगारा नदी

thumb|230px|येनिसेय नदी का नक़्शा जिसमें अंगारा नदी का मार्ग भी देखा जा सकता है
**अंगारा नदी** (रूसी: Ангара́; अंग्रेज़ी: Angara) रूस के साइबेरिया क्षेत्र के दक्षिण-पूर्वी भाग में इरकुत्स्क ओब्लास्त और क्रस्नोयार्स्क क्राय राज्यों में बहने वाली १,७७९ किमी लम्बी एक नदी है। यह बयकाल झील से बाहर बहने वाली अकेली नदी है और साइबेरिया की महत्त्वपूर्ण येनिसेय नदी की एक उपनदी है। इरकुत्स्क ओब्लास्त के बहुत से प्रमुख शहर, जैसे कि इरकुत्स्क, अंगार्स्क, ब्रात्स्क और उसत-इलिम्स्क इसी के किनारे बसे हुए हैं। इलिम नदी इस नदी की एक उपनदी है और अंगारा नदी को इस से विलय करने से पहले 'ऊपरी तुंगुस्का नदी' (Верхняя Тунгуска, वेर्ख़न्याया तुंगुस्का, Upper Tunguska River) के नाम से भी जाना जाता है। ध्यान दे कि 'निचली तुंगुस्का नदी' (Нижняя Тунгуска, निझ़न्याया तुंगुस्का, Lower Tunguska River) येनिसेय नदी की एक अलग उपनदी है जो अंगारा नदी से भिन्न है।

## अंगारा नदी के अन्य नज़ारे

File:Angara River2.jpg|इरकुत्स्क शहर में अंगारा नदी का दृश्य
File:Angara-Lake Baikal 1.JPG|बयकाल झील के पास अंगारा नदी
File:Angara-Lake Baikal.ogv|बयकाल झील में अंगारा नदी का स्रोत (विडीयो)


## इन्हें भी देखें
* येनिसेय नदी
* बयकाल झील
* इरकुत्स्क ओब्लास्त

## सन्दर्भ


श्रेणी:रूस की नदियाँ
श्रेणी:साइबेरिया
श्रेणी:इरकुत्स्क ओब्लास्त
श्रेणी:क्रस्नोयार्स्क क्राय
तत्काल सकल निपटान

**तत्काल सकल निपटान** अथवा **वास्तविक समय सकल भुगतान प्रणाली** (अंग्रेजी: Real time gross settlement (RTGS)), या **आर टी जी एस** एक ऐसी निधि अंतरण पद्धति है जिसमें एक बैंक से दूसरे बैंक में मुद्रा का अंतरण 'वास्तविक समय' और 'सकल' आधार पर होता है। यह किसी बैंकिंग चैनल द्वारा मुद्रा अंतरण का सबसे तेज माध्यम है। 'वास्तविक समय' में भुगतान से तात्पर्य है कि भुगतान लेनदेनों (संव्यवहारों) के लिए कोई प्रतीक्षा अवधि नहीं होती। जैसे ही कोई लेनदेन प्रसंस्कृत होता है ठीक उसी समय उसका निपटान हो जाता है। 'सकल भुगतान' से तात्पर्य लेनदेनों का किसी अन्य लेनदेन जैसे कि बंचिंग या नेटिंग आदि के लिए प्रतीक्षा किए बिना, एक के लिए एक आधार पर निपटान होना है। किसी लेनदेन के प्रसंस्कृत होने के बाद भुगतान अंतिम और अप्रतिसंहरणीय हो जाता है। 

**तत्काल सकल निपटान दो माध्यम से किया जाता है :**  

**ऑनलाइन :** अगर आपके पास इन्टरनेट की सुविधा उपलब्ध है तो आप घर बैठे ऑनलाइन ही मोबाइल बैंकिंग या नेट बैंकिंग के माध्यम से किसी भी RTGS Enabled बैंक में पैसे का ट्रांसफर कर सकते है। नेट बैंकिंग या मोबाइल बैंकिंग से RTGS द्वारा पैसे भेजने के लिए आपको जिसे पैसे भेजने हैं उसे लाभार्थी या beneficiary के रूप में जोड़ना होता है। इसके लिए आपको लाभार्थी का बैंक खाता नम्बर, बैंक का नाम और शाखा और आईएफएससी संख्या भर कर एक बार लाभार्थी को जोड़ना होता है। इसके बाद आप जब भी पैसे ट्रान्सफर करना चाहें अपने नेट बैंकिंग में पहले से जुड़े हुए लाभार्थी को चुन कर उसे पैसे भेज सकते हैं।

**ऑफलाइन :** आप अपने बैंक में जाकर RTGS कर किसी भी RTGS Enabled बैंक में पैसे ट्रान्सफर करवा सकते हैं। ग्राहक जिसे पैसे भेजना है उसके नाम, बैंक, शाखा का नाम, आईएफएससी, खाता प्रकार और खाता संख्या का विवरण अपने बैंक को उपलब्ध कराता हैं और भेजे जाने वाली राशि बताता है। साथ ही ग्राहक अपनी बैंक शाखा को अपने खाते को डेबिट करने और राशि भेजने के लिए अधिकृत करता है।

## सन्दर्भ

## इन्हें भी देखें
भारतीय रिज़र्व बैंक
श्रेणी:भारत में भुगतान और निपटान प्रणालियाँ
श्रेणी:भारत में बैंकिंग
एल्बम (संगीत)

right|thumb|250px| पुस्तक के रूप में रिकॉर्ड जल्दी रिकॉर्ड एल्बम 78 के संकुल रिवोलुशंस प्रति मिनट
एक एल्बम रिकॉर्डिंग का एक संग्रह होता है जो विनाइल डिस्क, कॉम्पैक्ट कैसेट, कॉम्पैक्ट डिस्क, या डिजिटल माध्यम से वितरित किया जाता है। कवर कला एल्बम का एक अभिन्न अंग माना जाता है। कई एल्बमों भी लाइनर नोटों और पृष्ठभूमि जानकारी या रिकॉर्डिंग का विश्लेषण, reprinted किया गीत, कलाकारों के चित्र, या अतिरिक्त कलाकृति और पाठ देने आवेषण के साथ आते हैं। ये अब अक्सर सीडी पुस्तिकाओं के रूप में पाया जाता है।

## कैसेट
कैसेट 1970 से 1990 के दशकों में रिकॉर्ड किये गए संगीत के वितरण के लिए एक लोकप्रिय माध्यम था। कॉम्पैक्ट कैसेट दोगुनी तरफा चुंबकीय टेप पर ध्वनि रिकॉर्डिंग का इस्तेमाल करती है। संगीत टेप के दोनों 'ए' और 'बी' पक्ष पर दर्ज की जाती

## कॉम्पैक्ट डिस्क
कॉम्पैक्ट डिस्क प्रारूप प्रभावी ढंग से दोनों विनाइल रिकॉर्ड और कैसेट की जगह, रिकॉर्ड किये गए संगीत एल्बमों के वितरण में बड़े पैमाने पर बाजार के लिए मानक बन गया है। कॉम्पैक्ट डिस्क (सीडी) डिजिटल डाटा भंडारण युक्ति है।

श्रेणी:संगीत एल्बम
ओस्त्रोग

[thumb|230px|[साइबेरिया के इरकुत्स्क शहर में प्रदर्शित एक ओस्त्रोग का पहरेदार बुर्ज]]
**ओस्त्रोग** या **ऑस्त्रोग​** (रूसी: остро́г, अंग्रेज़ी: Ostrog) रूसी भाषा में एक छोटे क़िले के लिए शब्द है, जो अक्सर लकड़ी के बने होते हैं और जिनमें सैनिक अस्थाई रूप से रहते हैं। ओस्त्रोगों के घेरे अक्सर पेड़ों के तनों को काटकर और तराशकर उनकी ४-६ मीटर ऊँची दीवार के रूप में होते थे। इसी वजह से इनका नाम रूसी भाषा के 'स्त्रोगात' (строгать, strogat) शब्द से आया है जिसका मतलब 'लकड़ी छीलना' होता है। ओस्त्रोगों के विपरीत रूस में पत्थर के बने बड़े क़िलों को 'क्रेमलिन' (кремль, kremlin) कहा जाता है।

ओस्त्रोग अक्सर ऐसे दूर-दराज़ इलाक़ों में सैनिक कार्यवाइयों में सहायता के लिए बनाए जाते थे जहाँ पत्थर के क़िले बनाने के साधन नहीं थे। १७वीं शताब्दी में जब रूसी साम्राज्य के साइबेरिया पर क़ब्ज़ा करना शुरू किया तो वहाँ बहुत से ओस्त्रोग बनाए गए। आगे चलकर रूस में अपराधियों को दंड देने के लिए उन्हें साइबेरिया भेजा जाने लगा जहाँ उन्हें ओस्त्रोगों में रखा जाता था। इस से रूसी भाषा में १८वीं सदी के बाद से 'ओस्त्रोग' शब्द का एक अतिरिक्त अर्थ 'जेल' या 'कारावास' भी बन गया है।

## कुछ ओस्त्रोगों की तस्वीरें

File:Макет Абаканского острога.jpg|ख़ाकासिया गणतंत्र के अबाकान शहर के ओस्त्रोग का नमूना
File:Kolomenskoe Tower of Bratsk Ostrog.jpg|इरकुत्स्क ओब्लास्त के ब्रात्स्क शहर के ओस्त्रोग का संतरी-बुर्ज
File:Коломенское 2.JPG|यूक्रेन के सूमी शहर के ओस्त्रोग का संतरी-बुर्ज
File:Kola stockade 1598.jpg|सन् १५९८ में छपी पुस्तक में उत्तरी यूरोप के कोला प्रायद्वीप के दो ओस्त्रोगों का एक चित्रण


## इन्हें भी देखें
* रूसी साम्राज्य
* साइबेरिया
* क़िला

## सन्दर्भ


श्रेणी:रूस का इतिहास
श्रेणी:दुर्ग
श्रेणी:रूस में दुर्ग
श्रेणी:रूसी वास्तुशास्त्र
श्रेणी:रूसी शब्द
बुर्ज

[thumb|230px|[रूस के नालचिक शहर में सोसरुको बुर्ज]]
**बुर्ज** (अंग्रेज़ी: tower) ऐसी ईमारत या ढाँचे को कहते हैं जिसकी ऊँचाई उसकी चौड़ाई से काफ़ी अधिक हो। अगर ढांचा ज़्यादा ऊंचा हो तो उसे मीनार (miraret) कहा जाता है, हालांकि साधारण बोलचाल में कभी-कभी 'बुर्ज' और 'मीनार' को पर्यायवाची शब्दों की तरह प्रयोग किया जाता है। बहुत ही कम चौड़ाई रखने वाले और खिचे से दिखने वाले ढांचों को 'बुर्ज' की बजाए 'खम्बा' या 'स्तम्भ' (pillar) कहा जाता है। बुर्जों का प्रयोग कई वजहों से किया जाता है, जिनमें अक्सर बुर्जों से दूर तक दिखाई दे सकने का लाभ उठाया जाता है, मसलन संतरी-बुर्जों (watchtowers) में, होटलों में और महलों में। मानव हज़ारों सालों से बुर्जों का निर्माण करते आ रहें हैं और इसमें ईंट, मिटटी, लकड़ी जैसी सामग्रियों का इस्तेमाल होता आया है। मध्य पूर्व के जेरिको (Jericho) शहर में ९,००० साल पुराने बुर्ज अस्तित्व में हैं।

## कुछ बुर्जों की तस्वीरें

File:Taltsy Museum Irkutsk Ostrog Tower 200007280018.jpg|साइबेरिया के इरकुत्स्क शहर में प्रदर्शित एक ओस्त्रोग का संतरी बुर्ज
File:The Pelion Tower In Greece.jpg|यूनान में १७वीं सदी में बना पेलियोन बुर्ज
File:Muntorren.JPG|ऐमस्टरडैम का प्रसिद्ध मुनटोरेन बुर्ज
|दुबई का बुर्ज अल-अरब
File:Musamman Burj (Agra Fort)-2.jpg|आगरे के क़िले का मुसम्मन बुर्ज
|सूडान की राजधानी ख़ारतूम में बुर्ज अल-फ़तेह होटल
File:Lyford's Stone Tower 2034 Paradise Dr Tiburon CA 3-21-2010 12-29-49 PM.JPG|कैलीफ़ोरनिया के टिब्युरॉन शहर में एक बुर्ज
File:"Amazing Shore temple of Mamallpuram".JPG|तटीय मन्दिर परिसर
File:Puijo tower.jpg|फ़िनलैंड में  में 


## इन्हें भी देखें
* संतरी बुर्ज
* मीनार

## सन्दर्भ


श्रेणी:स्थापत्य
श्रेणी:बुर्ज
संतरी बुर्ज

[thumb|230px|[जर्मनी में एक संतरी बुर्ज]]
**संतरी बुर्ज** या **पर्यवेक्षण बुर्ज** (अंग्रेज़ी: watchtower) ऐसे बुर्ज को कहा जाता है जिसका प्रयोग आसपास के क्षेत्र पर निगरानी रखने के लिए किया जाता हो। अक्सर ऐसे संतरी बुर्जों का प्रयोग फ़ौजी या जेल सम्बन्धी कारणों से किया जाता है। जहाँ बहुत से साधारण बुर्ज किसी ईमारत के साथ जुड़े होते हैं, वहाँ संतरी बुर्ज अक्सर इमारतों से अलग खड़े होते हैं और उनका निर्माण कभी-कभी क़िलेनुमा होता है ताकि उनपर तैनात पहरेदार ऊपर से शत्रुओं पर हमला कर सके और अपने क्षेत्र पर हुए आक्रमण से रक्षा कर सकें।

## कुछ संतरी बुर्जों की तस्वीरें

File:Chinnar Watchtower.jpg|दक्षिण भारत के चिन्नार प्राणी उद्यान में वन में बना एक संतरी बुर्ज
File:Taltsy Museum Irkutsk Ostrog Tower 200007280018.jpg|साइबेरिया के इरकुत्स्क शहर में प्रदर्शित एक ओस्त्रोग का संतरी बुर्ज
File:Noginsk watchtower 04.JPG|रूस के नोगिन्स्क शहर में एक संतरी बुर्ज
File:E8136-Chu-River-watchtower.jpg|किरगिज़स्तान में चू नदी के पास एक संतरी बुर्ज
File:Imperial Palace Tokyo Fujimi yagura 2.JPG|जापान में टोक्यो के शाही महल का एक तिमंज़िला संतरी बुर्ज
File:Yavapai Observation Station.jpg|अमेरिका के ग्रैन्ड कैन्यन आरक्षित क्षेत्र का यावापाई संतरी बुर्ज


## इन्हें भी देखें
* बुर्ज
* क़िला
* मीनार

## सन्दर्भ


श्रेणी:बुर्ज
श्रेणी:स्थापत्य
तान्गूत लोग

[thumb|230px|[चीन के निंगशिया प्रांत से १०वीं या ११वीं सदी में बनी एक तस्वीर जो शायद एक तान्गूत आदमी की है]]
**तान्गूत** (चीनी भाषा: 党项, अंग्रेज़ी: Tangut) एक तिब्बती-बर्मी भाषा बोलने वाला समुदाय था जिसने प्राचीन चीन के पश्चिम में पश्चिमी शिया राज्य स्थापित किया। माना जाता है कि वे १०वीं सदी ईसवी से पहले उत्तर-पश्चिमी चीन में आ बसे थे। माना जाता है कि इनका तिब्बती लोगों से नसल का सम्बन्ध था लेकिन जहाँ ऐसी अन्य जातियाँ तिब्बती समुदाय में घुल गई वहाँ तान्गूत तिब्बत से दूर उत्तर में थे इसलिए इनकी अलग पहचान बनी रही। चीन में तान्गूत लोगों को चिआंग लोगों की एक प्राचीन शाखा समझा जाता है।

## विवरण
तान्गूतों ने समय के साथ बौद्ध धर्म अपना लिया और उनके पश्चिमी शिया राज्य का राजकीय धर्म भी यही था। उन्होंने सारे प्रमुख बौद्ध ग्रंथों का अपनी तान्गूत भाषा में अनुवाद कर लिया। तिब्बती भाषा की तरह उन्होंने अपनी भाषा लिखने के लिए एक लिपि विकसित करी लेकिन जहाँ तिब्बती लिपि भारत की लिपि-परम्परा पर आधारित थी वहाँ तान्गूत लिपि चीनी भावचित्रों से आगे विकसित की गई। मंगोलिया में चंगेज़ ख़ान के उभरने के बाद मंगोल साम्राज्य फैला और तान्गूतों का पश्चिमी शिया ध्वस्त हो गया। फिर भी तान्गूतों की भाषा १६वीं सदी ईसवी तक मध्य चीन में बोली जाती रही और बहुत से तान्गूत मंगोलों के साथ कार्यरत हो गए। आज भो मंगोलिया में 'तान्गूद' के पारिवारिक नाम वाले लोग रहते हैं।

## इन्हें भी देखें
* पश्चिमी शिया
* तान्गूत भाषा
* चिआंग लोग
* तिब्बती-बर्मी भाषाएँ

## सन्दर्भ


श्रेणी:विलुप्त मानव जातियाँ
श्रेणी:चीन का इतिहास
ओमान चांडी

**उम्मन चांडी** (मलयालम: ഉമ്മൻ ചാണ്ടി) का जन्म त्रावणकोर, पुतुप्पल्लि में ३१ अक्टूबर १९४३ में हुआ। वह भारतीय राजनीतिज्ञ और केरल के वर्तमान
मुख्यमंत्री है। वह केरल के पहले २००४ से २००६ तक मुख्यमंत्री और २००६ से २०११ तक केरल विधानसभा में विपक्ष के नेता थे। उम्मन चांडी ने 1970 से लगातार विधायक रहकर रिकार्ड बनाया है। उम्मन चांडी ने 1970 से आज तक लगातार सबसे लंबे समय तक विधायक रहने का रिकॉर्ड बनाया।

## सन्दर्भ

## बाहरी कड़ियाँ

श्रेणी:केरल सरकार
श्रेणी:केरल के मुख्यमंत्री
श्रेणी:भारतीय राष्ट्रीय कांग्रेस के राजनीतिज्ञ
श्रेणी:1946 में जन्मे लोग
श्रेणी:जीवित लोग
ड्राईब्रिज हाउस

**ड्राईब्रिज हाउस** () एक बड़ी 17 वीं शताब्दी की ग्रेड द्वितीय सूचीबद्ध इमारत है, जो मॉनमाउथ, दक्षिण-पूर्व वेल्स, यूनाइटेड किंगडम, में स्थित है। यह शहर के दक्षिण-पश्चिम में स्थित है, एक छोटी सी धारा पर बने "शुष्क पुल" के करीब, जो अब पास के एक गोलचक्कर के नीचे दफन है। यह मॉनमाउथ हेरिटेज ट्रेल की 24 इमारतों में से एक है और इसे ब्रिजेस कम्युनिटी सैंटर प्रबंधित करती है।

## इतिहास और वास्तुकला
इस स्थान पर पहला घर जॉन रॉबर्ट्स के लिए 1558 से पहले बनाया गया था और शायद एक बड़ा काला और सफेद त्रिभुजाकार फार्महाउस। वर्तमान घर मॉनमाउथ के विलियम रॉबर्ट्स द्वारा 1671 में बनाया गया था, जब वह विंडसर कैसल में राजा के कार्य के रिसीवर और वेतनपाल के रूप में सेवारत थे। इसके आसपास के कुछ हिस्सों की भूमि और इमारतों को 1840 में बेच दिया गया था। 1867 में विलियम रॉबर्ट्स के एक वंशज चार्ल्स हेनरी क्रॉम्प्टन-रॉबर्ट्स घर को बहाल और विस्तार करने के लिए और एक नई दक्षिणी शाखा जोड़ने के लिए ज़िम्मेदार थे। क्रॉम्पटन-रॉबर्ट्स 1877 में मॉनमाउथशायर के उच्च शेरिफ थे और बाद में केंट के सैंडविच से सांसद।

400 साल से घर पर रॉबर्ट्स (क्रॉम्पटन-रॉबर्ट्स) परिवार का स्वामित्व था, जो शहर में लोगों और संगठनों को समर्थन करने में एक सक्रिय दिलचस्पी लिया करते थे। इसमें अच्छे प्लास्टर के काम व लकड़ी की नक्काशियों वाले स्वागत कक्ष हैं और बे खिड़कियों पर विशेष रूप से कमीशन करके मंगाये गए अर्थुरियन दंतकथा के ग्रिसेलिय राउंडल हैं। वर्तमान घर की आंतरिक सज्जा में अभी भी विलियम रॉबर्ट्स के भवन के अवशेष मिल सकते हैं जैसे चाय के कमरे का जड़ा दरवाजा, ओक की चौखटे और सीढ़ी के कुछ हिस्से, नक्काशीदार चिमनियाँ और डेल्फ़्ट-टाइलों से सुसज्जित दीवारें। चार्ल्स क्रॉम्पटन-रॉबर्ट्स और उनकी पत्नी मैरी के चित्र गैलरी में पाए जा सकते हैं।

## वर्तमान उपयोग
ड्राईब्रिज हाउस, जिसे ब्रिजेस कम्युनिटी सैंटर भी कहते हैं, मॉनमाउथ में केवल एकमात्र लाइसेंस प्राप्त शादियों के लिए समारोह स्थल है और कई स्थानीय संगठनों के लिए एक बैठक की जगह है। इसमें विभिन्न प्रकार के उपक्रम हैं: बुजुर्ग लोगों के लिए डे सेंटर, नर्सरियाँ और स्वास्थ्य समूह, व वैकल्पिक थेरेपी चिकित्सकों के केन्द्र।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
तान्गूत भाषा

[thumb|220px|तान्गूत भाषा में लिखे [बौद्ध धर्म|बौद्ध सूत्र]]
**तान्गूत भाषा** (Tangut) या **शी शिया भाषा** ( 西夏) एक प्राचीन उत्तरपूर्वी तिब्बती-बर्मी भाषा थी जो कभी पश्चिमी शिया साम्राज्य के तान्गूत लोगों द्वारा बोली जाती थी। इसे कभी-कभी तिब्बती-बर्मी भाषा-परिवार की चिआंगी उपशाखा (Qiangic) में वर्गीकृत किया जाता है। तान्गूत का तिब्बती भाषा और बर्मी भाषा से दूर का सम्बन्ध है। मंगोल सम्राज चंगेज़ ख़ान ने पश्चिमी शिया साम्राज्य को १२२६ में हमले के बाद नष्ट कर दिया और तान्गूत लोग और उनकी भाषा धीरे-धीरे लुप्त हो गए। तान्गूत लोग बौद्ध थे और बहुत से बौद्ध ग्रंथों का तान्गूत भाषा में अनुवाद लिया गया। जब तक तान्गूत भाषा अस्तित्व में रही यह इस क्षेत्र की एक साहित्य-सम्पूर्ण मुख्य भाषा थी। इसमें ६,००० से अधिक पुस्तकें, पांडुलिपियाँ और शिलालेख मिलें हैं, जिनमें से लगभग आधी धर्म-सम्बन्धी हैं। तान्गूत भाषा का आख़री लिखित नमूना सन् १५०२ से मिलता है और यह एक बौद्ध धारणी (धर्म-वाक्य) है।

## लिपि
लिपि के नज़रिए से जहाँ तिब्बती और बर्मी लिपियाँ भारत की ब्राह्मी लिपि की वंशज हैं वहाँ तान्गूत लिपि चीनी भावचित्रों पर आधारित थी (हालांकि चीनी लिपि से अलग थी)।

## इन्हें भी देखें
* तान्गूत लोग
* पश्चिमी शिया
* तिब्बती-बर्मी भाषाएँ

## सन्दर्भ


श्रेणी:तिब्बती-बर्मी भाषाएँ
श्रेणी:चीन की भाषाएँ
श्रेणी:विलुप्त भाषाएँ
विश्व गौरैया दिवस

[अंगूठाकार|एक नर [घरेलू गौरैया|गौरैया]]
**विश्व गौरैया दिवस** को गौरैया के प्रति जागरूकता बढ़ाने के उद्देश्य से मनाया जाता है। इसके अलावा ये शहरी वातावरण में रहने वाले आम पक्षियों के प्रति जागरूकता लाने हेतु भी मनाया जाता है। इसे हर साल 20 मार्च के दिन मनाया जाता है। ये *नेचर फोरेवर सोसाइटी* (भारत) और *इको-सिस एक्शन फ़ाउंडेशन* (फ्रांस) के मिले जुले प्रयास के कारण मनाया जाता है।

## आरम्भ
नासिक निवासी मोहम्मद दिलावर ने घरेलू गौरैया पक्षियों की सहायता हेतु *नेचर फोरेवर सोसाइटी* की स्थापना की थी। इनके इस कार्य को देखते हुए *टाइम* ने 2008 में इन्हें *हिरोज ऑफ दी एनवायरमेंट* नाम दिया था। विश्व गौरैया दिवस मनाने की योजना भी इन्हीं के कार्यालय में एक सामान्य चर्चा के दौरान बनी थी।

## पुरस्कार
पर्यावरण के संरक्षण और इस कार्य में मदद की सराहना करने हेतु एनएफ़एस ने 20 मार्च 2011 में गुजरात के अहमदाबाद शहर में गौरैया पुरस्कार की शुरुआत की थी। 

## सन्दर्भ

## बाहरी कड़ियाँ

श्रेणी:दिवस
श्रेणी:पर्यावरण जागरूकता दिवस
श्रेणी:मार्च में पड़ने वाले दिवस
तामिर नदी

**तामिर नदी** (मंगोल: Тамир гол, तामिर गोल; अंग्रेज़ी: Tamir River) मंगोलिया के मध्य भाग में बहने वाली एक प्रमुख नदी है। 'तामिर' शब्द का अर्थ मंगोल भाषा में 'मांस-पेशी' (मसल, muscle) होता है। यह ख़ानगई पर्वतों से उभरती है और ओरख़ोन नदी की एक प्रमुख उपनदी है जो स्वयं सेलेन्गा नदी में जाकर मिलती है और यह पानी आगे जाकर रूस की बायकल झील में विलय हो जाता है। तामिर नदी अपने गहरे नीले और बहुत साफ़ पानी के लिए मशहूर है।

## इन्हें भी देखें
* ओरख़ोन नदी
* सेलेन्गा नदी
* मंगोलिया

## सन्दर्भ


श्रेणी:मंगोलिया की नदियाँ